62023TJ0110_INF
A Törvényszék (második tanács) 2024. november 13‑i ítélete – Kargins kontra Bizottság
(T‑110/23. sz. ügy) (
1
)
„A dokumentumokhoz való hozzáférés – 1049/2001/EK rendelet – Tagállamtól származó dokumentumok – A Bizottságnak egy Lettország legfelsőbb bírósága előtt folyamatban lévő jogvitába való beavatkozásával kapcsolatos dokumentumok – A dokumentumokhoz való hozzáférés iránti kérelem által érintett dokumentumok jegyzéke – A hozzáférés részleges megtagadása – Valamely tagállamnak a dokumentumok hozzáférhetővé tételével szembeni tiltakozása – A bírósági eljárások védelmére vonatkozó kivétel – Indokolási kötelezettség – Az uniós jogi aktusok jogszerűségének vélelme – Az intézménynek és az uniós bíróságnak a tagállam által hivatkozott tiltakozási indokokra vonatkozóan végzett felülvizsgálata – Az Alapjogi Charta 41. cikke – Az 1049/2001 rendeletben előírt határidők”
1.
Az Európai Unió intézményei – A dokumentumokhoz való nyilvános hozzáférés joga – 1049/2001 rendelet – A dokumentumokhoz való hozzáférés joga alóli kivételek – Szigorú értelmezés és alkalmazás – A dokumentum és az információ közötti különbségtétel – Az intézményeknek a dokumentumok konkrét és egyedi vizsgálatára vonatkozó kötelezettsége – Az intézmény azon kötelezettsége, hogy válaszoljon a magánszemélyek bármely információkérésére – Hiány
(1049/2001 európai parlamenti és tanácsi rendelet, 4. cikk, (2) bekezdés)
(lásd: 44. pont)
2.
Az Európai Unió intézményei – A dokumentumokhoz való nyilvános hozzáférés joga – 1049/2001 rendelet – Valamely dokumentumhoz való hozzáférés azon okból történő megtagadása, hogy az nem létezik, vagy az nincs az érintett intézmény birtokában – Az intézmény arra vonatkozó kötelezettsége, hogy állítsa össze és őrizze meg a tevékenységével kapcsolatos iratokat – Terjedelem – Egy amicus curiae levéllel kapcsolatos belső kommunikáció és tervek megőrzésére vonatkozó kötelezettség – Hiány – Feltétel – Az említett levél végleges változatának megőrzése
(EUMSZ 15. cikk; az Európai Unió Alapjogi Chartája, 41. cikk; 1049/2001 európai parlamenti és tanácsi rendelet)
(lásd: 54. pont)
3.
Az Európai Unió intézményei – A természetes személyek védelme a személyes adatok kezelése vonatkozásában – 2018/1725 rendelet – Személyes adatokhoz való hozzáférés iránti kérelem – Az említett adatok továbbítása szükségességének bizonyítására vonatkozó kötelezettség – Terjedelem – Az érintett intézmény általi ellenőrzés – Értékelési szempontok – A kérelmező általi, az átláthatóságra vonatkozó, általános jelleggel megfogalmazott célkitűzésekre való hivatkozás – Elutasítás
(1049/2001 európai parlamenti és tanácsi rendelet, 4. cikk, (1) bekezdés, b) pont; 2018/1725 európai parlamenti és tanácsi rendelet, 9. cikk, (1) bekezdés, b) pont)
(lásd: 71–78., 85., 86. pont)
4.
Az Európai Unió intézményei – A dokumentumokhoz való nyilvános hozzáférés joga – 1049/2001 rendelet – A dokumentumokhoz való hozzáférés joga alóli kivételek – Tagállamtól származó dokumentumok – A tagállam joga arra, hogy az intézménytől a dokumentum hozzáférhetővé tételének megtagadását kérje – Eljárásjogi következmények – A hozzáférést megtagadó határozat indokolásának a tagállamra ás az uniós intézményre háruló kötelezettsége – Terjedelem – A tagállam által a hozzáférhetővé tétel megtagadása mellett felhozott indokok megalapozottságának az érintett intézmény általi ellenőrzése – Korlátok
(1049/2001 európai parlamenti és tanácsi rendelet, 4. cikk, (1)–(3), (5) és (8) bekezdés)
(lásd: 95–98., 100–102., 106., 109., 111., 131–133. pont)
5.
Az Európai Unió intézményei – A dokumentumokhoz való nyilvános hozzáférés joga – 1049/2001 rendelet – A dokumentumokhoz való hozzáférés joga alóli kivételek – A bírósági eljárások védelme – Hatály – Bírósági ügyirat részét képező dokumentumok hozzáférhetővé tételének megtagadása – Korlátok
(1049/2001 európai parlamenti és tanácsi rendelet, 4. cikk, (2) bekezdés, második franciabekezdés)
(lásd: 116., 121., 123–127. pont)
6.
Alapvető jogok – Az alapvető jogok tiszteletben tartása – A megfelelő ügyintézéshez való jog – Bármely személy ahhoz való joga, hogy a rá vonatkozó iratokba betekintsen – Hatály – Nemzeti bírósági eljárás – A Bizottság amicus curiae‑kénti beavatkozása ebbe az eljárásba – Kizártság
(Az Európai Unió Alapjogi Chartája, 41. cikk, (2) bekezdés)
(lásd: 140., 141. pont)
Rendelkező rész
1)
A Törvényszék megsemmisíti az Európai Bizottság 2022. december 12‑i C(2022) 9584 final határozatát abban a részében, amelyben az az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30‑i 1049/2001/EK európai parlamenti és tanácsi rendelet 4. cikke (2) bekezdésének második franciabekezdése alapján megtagadta a hozzáférést az említett határozat 2.2 pontjában megjelölt 7.2–7.7, 7.10, 7.11, 7.14–7.17, 7.20 és 7.21 sz. dokumentumhoz.
2)
A Törvényszék a keresetet az ezt meghaladó részében elutasítja.
3)
Rems Kargins és a Bizottság maguk viselik saját költségeiket.
(
1
)	HL C 173., 2023.5.15.